open-index/open-wikipedia-markdown huggingface dataset:
Digitale verrotting

duimnael|'n Hardeskyf
duimnael|'n Laserskyf (CD)
duimnael|'n Slapskyf. Nog minder betroubaar

**Digitale  verrotting** is die verval van digitale data, een van die probleme in moderne tye. Die afbreking van data is die geleidelike aftakeling van rekenaardata as gevolg van 'n opeenhoping van nie-kritieke foute in 'n datastoorapparaat. Die verskynsel staan ook bekend as dataverval of bis-verrotting.

Mediaprodukte, vernaamlik DVDs en CDs, hou maar sowat 10 tot 20 jaar, maar sommige, bv. slapskywe, kan al na 'n tyd van 6 maande probleme gee. Hardeskywe is ook 'n moontlikheid vir databerging, maar hulle is redelik vatbaar vir beskadiging deur meganiese probleme. Die nuwe RAID-tegnologie, waar die inligting deur duplikasie gelyktydig oor 'n aantal (twee of meer) hardeskywe gestoor word is 'n oplossing vir belangrike data, maar dit sal ook een of ander tyd 'n rugsteunkopie nodig kry, omdat dit nog steeds as gevolg van virusse en uitwissing (opsetlik of per ongeluk) in gevaar is.

Hiervoor is die inligting tot tyd en wyl vir datasekuriteit op databande gestoor, alhoewel huidige hardeskyfgroottes 'n voltydse operasie vir databerging nodig sal maak wat meer sal kos as om 'n ekstra stel hardeskywe aan te skaf. Dus word al baie hardeskywe op ander hardeskywe vir veiligheid geberg.

'n Blywende datastoor – 'n kristalstruktuur – word in Duitsland deur Dr. Cornelia Denz ontwikkel. Dit maak gebruik van hologramme wat met behulp van 'n laserstraal in die kristal geskryf kan word.

## Sien ook 
* Digitale donker era
Strandwolf

Die **strandwolf**, **strandjut**, of **bruin hiëna** (*Hyaena brunnea*) is 'n hiëna wat hoofsaaklik in die Kalahari en Namibwoestyne van suidelike Afrika voorkom. 'n Volwasse strandwolf het 'n gemiddelde massa van 65&nbsp;kg en 'n hoogte van ongeveer 70&nbsp;cm. Die wêreldbevolking van strandwolwe word deur die IUBN op 'n getal tussen 4&nbsp;000 en 10&nbsp;000 geskat en die bewaringstatus daarvan is op die IUBN-rooilys as byna-bedreig aangedui.
duimnael|links|'n Strandwolfwelpie
Dit is hoofsaaklik 'n aasdier, maar sal ook klein diertjies jag. Omdat voedsel in die woestyn skaars is, vreet strandwolwe ook soms vrugte en vang soms ook robwelpies langs die kus van Namibië. Strandwolwe is dikwels die slagoffers van leeus en gevlekte hiënas, wanneer hulle te naby aan dié diere se prooi kom. Die strandwolf het 'n moontlike lewensduur van 24 jaar.

Strandwolwe is snags aktief en bly bedags in gate in die grond. Soms grawe hulle die gate self (tot 150&nbsp;cm diep), maar hulle gebruik ook erdvarke se gate of natuurlike gate wat tussen rotse voorkom.

Die wyfie is 3 maande dragtig en baar telkens 2 tot 4 kleintjies.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bronne 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
Dupleksdruk

Onder **dupleksdruk** word verstaan dat die drukker of masjien outomaties aan albei kante van 'n stuk papier kan druk. Met ander woorde, die drukker draai die papier self om nadat die een kant gedruk is om ook aan die anderkant te druk. Instellings maak dit moontlik om die tweede bladsy op verskillende maniere te druk – of ten minste die rigting te verander.

Dupleksdruk bespaar nie net papier nie, maar die drukstuk sal die helfte so dik wees. Dus is dit baie meer ekonomies om dit so te druk.

Baie dupleksdrukkers het ook 'n boek-samestelling-moontlikheid, waar die drukker 'n aantal (A4) blaaie outomaties in 'n spesifieke orde druk en sorteer, sodat die drukstuk 'n (A5) boekie sal vorm indien die pak in die middel gevou en daarna met krammetjies in die middel gebind word. Die afvoer sal soortgelyk aan 'n (A5) skoolboek wees.
Elektroniese komponent

duimnael|Verskeie komponente

'n **Elektroniese komponent** is 'n basiese elektroniese element wat gewoonlik in 'n diskrete vorm verpak word met twee of meer verbindingsdrade of metaalgeleiers.  Die komponente is bedoel om aanmekaar verbind te word, gewoonlik deur soldeerwerk op 'n gedrukte stroombaan om 'n elektroniese stroombaan te skep wat 'n besondere funksie verrig (byvoorbeeld 'n versterker, radio-ontvanger of 'n ossilator).  Komponente kan een-een verpak word (resistor, kapasitor, transistor, diode ens.) of in meer of minder komplekse groeperinge in geïntegreerde stroombane (operasionele versterkers, resistor-roosters, logiese hekke ens.)

Dikwels word elektroniese komponente meganies gestabiliseer, die isolasie-eienskappe verbeter en beskerm teen omgewingsfaktore deur dit in 'n hars te omhul.

Komponente kan passief of aktief wees:
***Passiewe komponente** is daardie komponente wat nie 'n versterking of rigtingsgebondenheid het nie.  In die elektroniese bedrywe word na hul verwys as elektriese elemente of elektriese komponente.
***Aktiewe komponente** is daardie wat versterking of rigtingsgebondenheid het.  Hulle sluit halfgeleiertoestelle en termioniese kleppe (vakuumbuise) in.

## Verwysings
Multifunksiedrukker

duimnael|'n Samsung multifunksiedrukker [duimnael|'n [Hewlett-Packard Photosmart multifunksiedrukker , ontwerp vir tuisgebruik, met kaartleeser en fotodruk.]]
Die **multifunksiedrukker**, of ook multifunksiesentrum of alles-in-een masjien, is 'n masjien wat 'n skandeerder, drukker en partykeer ook 'n faksmasjien ingebou het. So 'n masjien kan dan skandeer, druk, kopieer en faks en sommiges kan ook e-pos stuur en ontvang. Hierdie tipe masjiene is beskikbaar met 'n inkspuitdrukker (met vloeibare ink) of 'n laserdrukker (met drukkerpoeier).

Nuwer modelle spog selfs met kleurdruk en het 'n dupleksdruk moontlikheid (wat die voorkant en agterkant van 'n vel papier in een outomatiese proses kan bedruk), party ook met 'n dupleksskandeer moontlikheid (wat die voorkant en agterkant van 'n papier in een outomatiese proses kan skandeer). 

## Voordele 
*Dit spaar elektrisiteit (omdat nou slegs een masjien op gereedheid moet wees, pleks van 'n hele klompie enkeldoelmasjiene)
*Dit spaar staanplek (wat veral in klein kantore en woonhuise 'n pluspunt kan wees)
*Die aankoopkoste is gewoonlik minder - in vergelyking met enkeltoestelle -  omdat daar slegs een kas en een kragbron ens. nodig sal wees en ander onnodige duplisering van hardewarekomponente uitsluit.

## Nadele 
*Sou iets breek kan al die ander funksies nie gebruik word totdat die masjien herstel is nie.
*Somtyds kan verskeie kombinasies van funksies nie gelyktydig gebruik word nie. Nuwer masjiene kan skandeer, terwyl hulle druk of 'n met 'n faksproses besig is, of 'n aantal bladsye kopieer terwyl 'n faksproses besig is. Die masjien kan alle funksies wat nodig is opeenvolgend doen.

## Vervaardigers van multifunksiedrukkers 
Brother, Canon, Dell, Epson, Hewlett-Packard, Konica Minolta, Kyocera, Lexmark, Okidata, Olivetti, Ricoh, Samsung, Sharp, Toshiba en Xerox.
Italiaanse krygsgevangenes in Suid-Afrika

Tussen 1941 en 1947 is 'n groot aantal **Italiaanse krygsgevangenes in Suid-Afrika** aangehou. Die Italiaanse krygsgevangenes is tydens die Tweede Wêreldoorlog in Noord-Afrika gevangene geneem.

regs|duimnael|460px|Teater-, Winkel-, Biblioteek- en Welsynskantoorkompleks in die Zonderwaterkamp
Die eerste Italiaanse krygsgevangenes het in Februarie 1941 in Suid-Afrika aangekom. Die krygsgevangenes is deur die Geallieerdes, insluitende Suid-Afrikaaanse troepe, wat as die Springbokke bekend gestaan het, gevangene geneem in Italiaans Somaliland en Ethiopië. Dié is later gevolg deur duisende uit die Woestynveldtogte in Egipte, Libië, Cyrenaica en Tripolitania. Dit was die eerste keer dat vreemde krysgevangenes in Suid-Afrika aangehou is en die owerhede was nouliks voorbereid  op die instroming van gevangenes en die gepaardgaande logistieke uitdagings. Mettertyd sou die Zonderwater-krygsgevangenekamp by Cullinan, sowat 23 myl van Pretoria, egter onder Kolonel HF Prinsloo ontwikkel tot een van die grootste krygsgevangenekampe in die Geallieerde gebiede en 'n toonbeeld van die humanitêre behandeling van krygsgevangenes. paaie, bekende geboue, kerke en kapelle,  plaashuise en buitegeboue, tuinterrasse, 'n klipdamwal en 'n besproeiingskanaal. Verder het talle van die Italianers nadat hulle gerepatrieer is na Suid-Afrika teruggekeer.  23&nbsp;000 gevangenes het aansoek gedoen om in Suid-Afrika aan te bly, maar slegs 800 het toestemming gekry. Byna 20&nbsp;000 het egter binne 'n paar jaar na Suid-Afrika teruggekeer.  kaasproduksie,

## Verwysings
Porsche

Die motorvervaardiger **Porsche** is deur Ferdinand Porsche, die "Vader van die Volkswagen Beetle", gestig.

duimnael|links|Porsche 912 (1966)
Die eerste Porsche-motorvoertuie het elektriese motors gehad. Eers later het hulle ook petrolenjins gebruik, omdat die batterye nie genoeg lading kon stoor nie. Porsche het selfs trekkers vervaardig. Ferdinand Porsche se seun, Ferdinand ("Ferry") Anton Ernst Porsche het die Porsche motormaatskappy, soos ons dit ken, gevestig. In die 1930's het hy by sy pa se ingenieurskonsultasiebesigheid aangesluit en het direk na die oorlog die klassieke 356 ontwerp. Hy was ook verantwoordelik vir die volgehoue verbintenis met Volkswagen en het so vinniger 'n internasionale status bereik.

## Sien ook 
* Porsche Museum

## Verwysings
Havana

duimnael|links|Satellietbeeld van Havana.
duimnael|links|Die historiese stadsentrum van Havana.
**Havana** (Spaans: *La Habana*) is die hoofstad van Kuba. Die stad is op 25 Augustus 1515 deur die Spanjaarde onder Diego Velázquez de Cuéllar as *Villa de San Cristóbal de La Habana* gestig en op 16 November 1519 tot die huidige plek geskuif. Koning Filips II van Spanje het op 20 Desember 1592 stadstatus aan Havana verleen. Tydens die Spaanse koloniale bewind was Havana die belangrikste hawestad in die Amerikas.

Met 'n bevolking van 2&nbsp;135&nbsp;498 is Havana die grootste stad van Kuba asook van Wes-Indië. Die stad is in die noordoostee van die eiland aan die kus van die Golf van Meksiko net 150 kilometer suid van Florida geleë. Die oustad La Habana Vieja en die Spaanse vesting is in 1982 deur UNESCO as 'n wêrelderfenisgebied gelys.

## Eksterne skakels 
*   Amptelike UNESCO bladsy
Bakoorjakkals

Die **bakoorjakkals** (*Otocyon megalotis*), bekend vanweë sy groot ore, is 'n klein, skadelose dier wat in Oos- en Suid-Afrika voorkom. Dit is die enigste spesie in die genus *Otocyon*.  As gevolg van die bakoorjakkels se gebit, word dit soms ook as 'n selfstandige subfamilie beskou (*Otocyoninae*).

Bakoorjakkalse het 'n grysbruin pels en groot, breë ore wat binne-in wit is. 'n Gemiddelde volwasse bakoorjakkals het 'n massa van 5&nbsp;kg, 'n lengte van ± 80&nbsp;cm en 'n hoogte van ± 35&nbsp;cm. Sy ore is ongeveer 13&nbsp;cm lank en goed ontwikkel is om by die woestynklimaat aan te pas. Die oppervlak van die ore is goed beaar en bevorder die verwerking van oortollige hitte. 
duimnael|links|Twee bakoorjakkalse in die veld.
Bakoorjakkalse lewe van insekte en ander goggas, muise en ander knaagdiere en wilde vrugte. Hulle sal ook soms klein voëltjies vang of voëleiers eet. Sy gebit lyk ook meer op dié van 'n inseketer as dié van 'n roofdier. Bakoorjakkelse het tussen 40 en 46 relatief klein tande.

Hulle kom in droë streke voor en is meestal snags aktief. Bakoorjakkalse woon alleen, in pare (met hulle kleintjies) of selfs in klein groepe. Die wyfie is vir 3 maande dragtig en skenk telkens aan 3 tot 5 kleintjies geboorte. Beide ouers help om die kleintjies groot te maak.

## Subspesies 
* Otocyon megalotis megalotis - Suid-Zambië, Botswana, Namibië en Suid-Afrika
* Otocyon megalotis virgatus - Tanzanië, Kenia
* Otocyon megalotis canescens - Ethiopië, Somalië

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Clark, H.O., Jr. 2005. *Otocyon megalotis*. Mammalian Species. 766:1-5. 
* Nel & Maas (2004): *Otocyon megalotis* by die IUCN se *Red List* vir bedreigde spesies.
* *Hondagtiges* in Wêreldspektrum, volume 11. 1983 Ensiklopedie Afrikana: (EDMS) BPK.
* *Vosse* in Wêreldspektrum, volume 29. 1983 Ensiklopedie Afrikana: (EDMS) BPK.
Hawaii (eiland)

**Hawaii** is die grootste eiland van en naamgewer vir die Amerikaanse deelstaat en gelyknamige eilandketting Hawaii in die sentrale Stille Oseaan met 'n oppervlakte van 10&nbsp;432,5 vierkante kilometer en 'n bevolking van 185&nbsp;079 in 2010. Om verwarring met die deelstaat te voorkom, word die eiland deur sy bewoners meestal *The Big Island* (Die Groot Eiland) genoem. Ander byname, wat minder gebruiklik is, is Orgideë- en Vulkaaneiland.

duimnael|links|Topografiese kaart van die eiland Hawaii
duimnael|links|Die swart basaltsand van Punaluʻu-strand
Die eiland het die kenmerkende vorm van 'n driehoek en beslaan twee derdes van die Hawaise eilandketting se oppervlakte. Hawaii beskik met sy golwende weilande, tropiese reënwoude en woestyne, sneeubedekte bergpieke en strande oor die grootste verskeidenheid landskapsvorme van alle eilande. Sy vulkane is die grootstes en mees aktiewes op ons planeet.

Hawaii het eers sowat 500&nbsp;000 jaar gelede ontstaan en is sodoende geologies sowel die jongste van die Hawaise eilande asook een van die jongste landmassas op aarde. Twee van sy vyf vulkane, Mauna Kea (4&nbsp;205 meter) en Mauna Loa (4&nbsp;169 meter), is die hoogste bergpieke van die eilandketting en ook die enigste twee wat gedurende die wintermaande met sneeu bedek is. As gevolg van voortgesette vulkaniese aktiwiteite groei die eiland Hawaii nog steeds. Die hoofstad Hilo is die enigste stedelike nedersetting op die andersins yl bevolkte eiland.

## Verwysings 
## Eksterne skakels
Kona-koffie

duimnael|regs|200px|Die sendeling Samuel Ruggles (1795-1871) het die eerste koffieplante na Hawaii gebring 
**Kona-koffie** is 'n bekende koffievariant van *Coffea arabica* wat teen die hange van Mount Hualalai en Mauna Loa in die Noordelike en Suidelike Kona-distrik van die eiland Hawaii in die gelyknamige Amerikaanse deelstaat verbou word. 

Die weerspatroon van die Kona-distrikte met sonnige oggende, vogtige, reënerige namiddae en milde nagtemperature is uiters geskik vir die verbouing van eersterangse koffie. Kona-koffie het gevolglik 'n reputasie van besonder hoë gehalte opgebou wat van hom een van die duurste en gewildste koffiesoorte op die wêreldmark gemaak het. "Kona" is tans 'n beskermde koffie van oorsprong, en die naam mag slegs vir koffiebone gebruik word wat in die Kona-distrikte geoes is. 

## Eksterne skakels 
* *The Kona Coffee Council*
Moore se wet

[duimnael|350px|Groei in die transistortelling in [Intel-mikroverwerkers vergeleke met Moore se wet (vertikale skaal is logaritmies]]

**Moore se wet** beskryf 'n belangrike neiging in die geskiedenis van rekenaars: die aantal transistors wat ekonomies op 'n geïntegreerde stroombaan geplaas kan word, vermeerder eksponensieel met 'n verdubbeling elke twee jaar.

Die waarneming is vir die eerste keer deur die medestigter van Intel, Gordon Moore gemaak in 'n publikasie in 1965. Hierdie neiging het voortgeduur vir meer as 'n halfeeu en daar word voorspel dat dit sal voortduur vir ten minste nog 'n dekade indien nie langer nie.

Byna alle maatstawwe van die vermoëns van digitale elektroniese toestelle hou verband met Moore se wet: verwerkingsnelheid, geheuekapasiteit en selfs die resolusie van digitale kameras. Al hierdie maatstawwe is ook besig om rofweg eksponensieel te verbeter. Dit het meegebring dat nutswaarde van digitale elektronika dramaties toegeneem het in bykans elke segment van die wêreldekonomie. Moore se wet beskryf die dryfveer agter die tegnologiese- en sosiale veranderinge wat in die laat 20ste en 21ste voorgekom het.

## Verwysings
Toni Frissell

**Antoinette Frissell Bacon**, beter bekend as slegs **Toni Frissell**, was 'n Amerikaanse fotograaf, bekend vir haar modefotografie, foto's van die Tweede Wêreldoorlog en portrette van bekende Amerikaners en Europeërs en kinders en vrouens uit alle kringe van die lewe.

## Voor-oorlogse loopbaan 
Antoinette Frissell is op 10 Maart 1907 in Manhattan gebore, maar het foto's onder die naam "Toni Frissel" geneem, selfs ná haar huwelik met die Manhattanse sosiale swierbol, Francis M. Bacon III. Sy het met baie van die destyds bekende fotograwe gewerk, as 'n vakleerling van Cecil Beaton en saam met Edward Steichen. Haar aanvanklike werk as 'n modefotograaf vir Vogue in 1931, was te danke aan Condé Montrose Nast die stigter van Condé Nast Publications (die eienaar van o.a. *Vogue* en *Vanity Fair*). Sy het later foto's geneem vir Harper's Bazaar. Haar mode foto's, selfs die van aandrokke ens., was dikwels buitemuurs afgeneem, om die klem te lê op aktiewe vroue.

## Tweede Wêreldoorlog 
In 1941 het Frissell as vrywillige fotograaf by die Amerikaanse Rooi Kruis aangesluit. Sy het later vir die Amerikaanse Agtste Lugmag gewerk en het die amptelike fotograaf van die Vroue Korps geword. Sy het om hulle ontwil foto's geneem van verpleegsters, fronttroepe, swart vlieëniers en weeskinders. Sy het twee keer na die Europese front gereis tydens die oorlog. Haar foto's van militêre vrouens en swart vegvlieëniers in die elite 332de Veggroep (die *Tuskegee Airmen*) was bedoel om publieke ondersteun vir vrouens en swart mense in militêre diens aan te moedig.

## Na die oorlog 
In die 1950's het Frissel informele portrette van bekendes en invloedrykes in die Verenigde State en Europa geneem, insluitende Winston Churchill, Eleanor Roosevelt en John F. en Jacqueline Kennedy. Sy het ook vir die tydskrifte *Sports Illustrated* en *Life* gewerk. Sy het volgehou met haar belangstelling in aktiewe vroue en sport en was in 1953 die eerste vroulike fotograaf van die personeel van *Sports Illustrated*; sy was een van baie min vroulike sportfotograwe in die daaropvolgende dekades.

Haar latere werk het gefokus op vroue uit alle kringe van die lewe, dikwels bedoel as kommentaar oor die menslike kondisie.

## Boeke 
Versamelde illustrasies van haar foto's:
* ''A Child's Garden of Verses* (1944)
* *Bermuda: The Happy Island* (1946)
* *Mother Goose* (1948) 
* *The King Ranch, 1939-1944'' (1965)

## Aantekeninge 
* Hierdie artikel se oorspronklike weergawe is 'n vertaling van die Engelse Wikipedia-artikel, *Toni Frissell*.

## Eksterne skakels 
* *Toni Frissell, 81, Dies; A Noted Photographer* - doodsberig in die New York Times.

### Biblioteek van die V.S.A. Kongres 
Die Amerikaanse Biblioteek van die V.S.A. Kongres het 'n groot versameling van haar foto's, maar blykbaar nie 'n lys waaruit hulle almal besoek kan word nie.
* *Toni Frissell Collection:Prints and Photographs Division* 
* *Endless Summer (Imagination): American Treasures of the Library of Congress* 
* *Toni Frissell - Women Come to the Front (Library of Congress Exhibition)* - foto's van die Tweede Wêreldoorlog
* *Toni Frissell Collection (Prints and Photographs Reading Room, Library of Congress)*
Magaña

**Magaña** is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 89 inwoners.
Vrye mark

'n **Vrye mark** is 'n mark waar die pryse van goedere en dienste geheel en al deur die onderlinge ooreenkoms tussen kopers en verkopers vasgestel word.  Volgens die definisie sal kopers en verkopers mekaar nie dwing of mislei of deur dwang van 'n derde party beïnvloed word nie.  In sy geheel word die gesamentlike effek van hierdie besluite beskryf as die natuurlike wet van vraag en aanbod.  Vrye markte staan in skrille kontras met *beheerde markte* waar regerings direk of indirek beheer op pryse uitoefen en sodoende die markseine verwring.  In die markte help die prys van 'n goedere of diens om die waarde daarvan vir verbruikers te kwantifiseer en word dit dan sodoende teenoor ander goedere en dienste gebalanseer.  In 'n vrye mark is hierdie verwantskap tussen prys en waarde duideliker as in 'n beheerde mark.  Deur kompetisie tussen handelaars vir die verskaffing van produkte en dienste, is pryse geneig om te daal en neig kwaliteit ook om te verhoog.

Die vrye mark ekonomie het 'n noue verband met die *laissez-faire* ekonomiese filosofie wat hierdie omgewing verder uitbrei deur regeringsingryping te beperk tot markfalings.  Met regeringsmag beperk tot 'n verdedigingsrol, is die regering nie 'n dryfveer vir ekonomiese inisiatiewe in die mark behalwe in die geval van die insameling van belastings om die onderhoud van die vrye mark te befonds nie.  Sommige vrye mark voorstanders staan belasting ook teen, en beweer dat die mark meer doeltreffend is om waardevolle dienste te verskaf waar verdediging en wetgewing nie uitsonderings is nie en dat sulke dienste verskaf kan word sonder direkte belastings.

## Verwysings
Silwerjakkals

Die **silwerjakkals** (*Vulpes chama*), ook genoem die **draaijakkals** is 'n klein soogdier wat in Suidelike Afrika aangetref word, veral in oop grasvlaktes en halfwoestyne.

## Bou 
Silwerjakkalse is swart of silwergrys met liggeel strepe op hulle flanke en hulle maag. Die punte van hulle sterte is swart. 'n Gemiddelde volwasse silwerjakkals is tussen 45 en 61&nbsp;cm lank en het 'n stert wat 'n verdere 30 tot 40&nbsp;cm lank kan wees. Silwerjakkalse het 'n gemiddelde hoogte van 30&nbsp;cm en weeg tussen 3,6 en 5&nbsp;kg.
duimnael|links|Twee klein silwerjakkalsies.
Die mannetjies is effens swaarder as die wyfies.

## Habitat en gewoontes 
Hulle hou in oop grasvlaktes met of sonder struike, oop droë boomveld, karoobossieveld en fynbos. Die soogdier is 'n alleenloper. Hulle is meestal snags aktief en eet hoofsaaklik goggas, muise, dassies, hase en grondvoëls. Soms sal hulle ook aas vir voedsel. Hulle maak 'n hoë huil-blafgeluid.

Die wyfie is tussen 7 en 8 weke dragtig en skenk telkens aan 3 tot 5 kleintjies geboorte tussen Oktober en November.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Die Soogdiergids van Suider-Afrika. Burger Cillié. 2009.
Skotse Hoogland

duimnael|Laagland-Hoogland skeidingDie **Skotse Hoogland** (Skots-Gaelies: ''A' **Ghàidhealtachd***, Skots: ***Hielands***, Engels: ***Scottish Highlands**'') sluit die ruwe en bergagtige dele van Skotland noord en wes van die Hooglandgrensbreuk in. Veral in die ooste is die grens egter nie duidelik gedefinieer nie. Die Great Glen skei die Grampianberge in die suidooste van die Noordwes-Hoogland. Die  Skotse Hoogland verteenwoordig die grootste deel van die Gàidhealtachd, die tradisionele gebied van die Skots-Gaeliese gemeenskap en dit is baie keer sinoniem daarmee.Die Hoogland word baie keer beskryf as een van die mees skilderagtige streke van Europa.

Die Skotse Hoogland is yl bevolk met talle bergreekse wat die gebied oorheers. Dit sluit die hoogste berg in die Britse Eilande, Ben Nevis, in. Voor die 19de eeu het die Hoogland 'n baie groter bevolking gehad wat as gevolg van 'n aantal redes drasties verminder het. Die redes sluit in 'n verbod op die tradisionele Hooglandlewenswyse na die Tweede Jakobitiese Opstand, die berugte Ontruiming van die Hoogland (Engels: *Highland Clearances*), en grootskaalse migrasie na stedelike gebiede tydens die Industriële Revolusie. Die gebied is vandag een van die yls bevolkste gebiede in Europa. 

Die Highland Council is die administratiewe owerheid vir die grootste deel van die Skotse Hoogland en het sy administratiewe middelpunt in Inverness. Die Hoogland sluit egter ook dele van die Raadsgebiede van Aberdeenshire, Angus, Argyll en Bute, Moray, Perth en Kinross, en Stirling in. Hoewel die Isle of Arran administratiefgewys tot Noord-Ayrshire behoort word die noordelike gedeelte algemeen as deel van die Hoogland gesien.

## Verwysings
Bernie Ecclestone

**Bernard Charles (Bernie) Ecclestone** (* 28 Oktober 1930 naby Bungay in Suffolk, Engeland) was die president en Hoofbesturende direkteur van *Formula One Management* en *Formula One Administration* en besit ook 'n aandeel in *Alpha Prema*, die moedermaatskappy van die Formule Een Groep-maatskappye.  As sulks was hy as die primêre gesaghebber in Formule Een beskou. Aan die begin van 2017 is F1 se eienaarskap oorgeneem deur *Liberty Media Corporation* en *Delta Topco.* Chase Carey, die voorsitter van hierdie maatskappye, is aangewys as die uitvoerende hoof van F1. Mnr. Ecclestone het hierna in 'n raadgewende hoedanigheid as "Voorsitter Emeritus" van F1 gedien, tot in 2020.

In die pers word daar dikwels na hom verwys as die *"F1 Supremo"*.  Sy vroeëre betrokkenheid by die sport was as 'n deelnemer en later as bestuurder van die renjaers Stuart Lewis-Evans en Jochen Rindt.  In 1972 het hy die Brabham-span gekoop, wat hy vir vyftien jaar lank bestuur het.  As 'n spanbaas het hy 'n lid van die *"Formula One Constructors Association"* geword.  Sy beheer oor die sport wat gespruit het uit sy pionierswerk in die verkoop van televisieregte in die laat 1970's, is hoofsaaklik finansieel van aard maar onder die voorwaardes van die *Concorde Ooreenkoms* het hy en sy maatskappye die administrasie, reëlings en logistiek van alle Formule Een Grands Prix behartig.  Ecclestone het probeer om aan twee Grand Prix wedrenne deel te neem in die 1958-seisoen maar het nie daarin geslaag om vir enigeen van die twee te kwalifiseer nie.

## Verwysings 
## Eksterne skakels
Mauna Kea

duimnael|links|Mauna Kea op die eiland Hawaii
**Mauna Kea** is 'n slapende vulkaan op Big Island (Hawaii), die grootste eiland van die Amerikaanse deelstaat Hawaii, en een van altesaam vyf vulkane waaruit hierdie eiland bestaan. Pu'u Wekiu, een van talle slakkekeëls op die piekplato, is die hoogste punt in die deelstaat op 'n hoogte van 4&nbsp;205 meter (13&nbsp;796 voet) bo seevlak.

Mauna Kea is een van die hoogste bergspitse ter wêreld as 'n mens sy hoogte vanaf die voet meet wat teen 'n diepte van 5&nbsp;800 meter (19&nbsp;000 voet) onder die seespieël van die Stille Oseaan lê. Mauna Kea bereik sodoende 'n totale hoogte van 10&nbsp;205 meter (33&nbsp;000 voet).

In die inheemse Hawaiïese taal beteken *Mauna Kea* letterlik "Wit Berg", 'n verwysing na sy piek wat gedurende die wintermaande gewoonlik met sneeu bedek is.

Mauna Kea het in die 1960's bekendheid verwerf as die oefenterrein vir die ruimtevaarders van die Apollo-ekspedisies en staan vandag veral bekend vir sy sterrewagte teen 'n hoogte van 3&nbsp;400 meter.

## Sien ook 
* Mauna Loa

## Verwysings 
## Eksterne skakels 
*
Gàidhealtachd

duimnael|336px|regs|Geografiese verspreiding van Skots-Gaeliese sprekers in Skotland (2001)
Die **Gàidhealtachd** , soms ook bekend as '''A' Ghàidhealtachd'* (die *Gàidhealtachd''), verwys na die tradisionele gebied van die Skots-Gaeliese gemeenskap en bestaan rofweg uit die Skotse Hoogland, waarmee dit baie keer sinoniem is, en die westelike Skotse Eilande. Die term word ook toegepas op die Gaeliessprekende gebiede van Nova Scotia in Kanada.

'n Iers-Gaeliese stam genaamd die *Scotti* het hulle waarskynlik vir die eerste keer in die hedendaagse Skotland gevestig voor 450 n.C. Die Scotti het geleidelik hulle gebied uitgebrei en 'n Keltiese monastiese vorm van Christendom ingevoer. Nadat hulle met die *Picts* saamgesmelt het, is 'n verenigde Keltiese Koninkryk van Skotland teen die 9de eeu gevestig. Die Gaeliese taal het egter geleidelik veld verloor teen Engels wat die taal van die koninklike hof was. Met die Krone-unie met Engeland in 1601 het Engels die dominante taal in die hele suidelike, sentrale en oostelike Skotland geword. Gaelies het egter die taal van die Hoogland en die eilande gebly. In 1746 het 'n ramp die taal getref toe baie van die Gaeliese clans (stamme) hulle aan die verloorkant van die stryd om die Britse kroon tussen die Huise van Stuart en Hanover bevind het.

Ontwapening van die clans, konfiskasie van grondgebied en hongersnood het gedwonge migrasie veroorsaak wat gelei het tot die ontruiming van Gaeliese sprekers na Noord-Amerika en Skotse stede. Dié agteruitgang het tot in die 20ste eeu voortgeduur en is versnel deur die onderwysstelsel wat kinders gestraf of gespot het vir die gebruik van Gaelies. Die aantal Gaeliese sprekers het soveel agteruitgegaan dat daar teen 2001 slegs 1,2% van die Skotse bevolking was wat Gaelies kon praat. In die Skotse hoogland was die syfer 6,3% in 'n bevolking van 208&nbsp;914. Sowat 40% van die Skot-Gaeliese sprekers het teen 2001 buite die Gàidhealtachd in stedelike omgewings of in die Skotse vlakte gewoon.

Meer onlangs word pogings aangewend om die toestand van die Skots-Gaeliese taal in beskouing te neem en om te bepaal wat gedoen kan word om dit te ontwikkel. Ingrypings sluit in 'n Gaeliese taalplan, Gaelies-medium voorskoolse speelgroepies en kleuterskole, kulturele en kuns ontwikkeling en kommersieël toepassing van Gaelies.

In Nova Scotia, Kanada het die taal reeds so te sê uitgesterf met minder as 1000 sprekers wat oorbly. Daar is wel ook in Kanada pogings om kennis van die taal verbreed.

Die ooreenstemmende Iers-Gaeliese woord *Gaeltacht* verwys na die Iers-Gaeliessprekende gebiede in Ierland.

duimnael|330px|regs|Die Gaeliessprekende gebiede van die kusgebied van Kanada.

## Verwysings
Lei

duimnael|regs|200px|'n Hawaise *hula*-danseres met leis Die Hawaise term **lei** (meervoud: *nā lei*) verwys na die tipiese blommekrans van Hawaii wat van bloeisels (byvoorbeeld dié van orgideë), sade, vere of ander materiale vervaardig en as 'n groot halssnoer gedra word.

Belangrike persoonlikhede (''ali'i'') word net soos gaste volgens die Hawaise tradisie met 'n lei vereer. Die kranse word daarnaas ook tydens feestelikhede gedra. Met die opkoms van toerisme op die Hawaii-eilandketting het leis in die 19de en 20ste eeu ook deel van die eksotiese begroeting by die aankoms van toeriste of by toeristefeeste geword. Die lei het sodoende 'n simbool vir Hawaii en sy lewensstyl geword.

## Eksterne skakels 
*
Haleakalā

**Haleakalā** oftewel die **Oos-Mauivulkaan** is 'n massiewe skildvulkaan wat meer as 75 persent van die oppervlakte van die eiland Maui (Hawaiï, Verenigde State) beslaan. Die Hawaiïese naam beteken letterlik "Huis van die Son" en verwys vermoedelik daarna dat die son vir die bewoners van die westelike en sentrale dele van die eiland Maui oor hierdie berg opkom.

Haleakalā is die enigste vulkaan van die Hawaiï-eilandketting buite die hoofeiland Hawai'i wat in die laaste 600 jaar aktief was. Tot onlangs het navorsers aangeneem dat die laaste uitbarsting omstreeks 1790 plaasgevind het. Nuwe radiokoolstofdaterings dui egter daarop dat Haleakalā vir die laaste keer in die periode tussen 1450 en 1650 uitgebars het.

Met 'n radius van 34 kilometer is die krater van Haleakalā een van die grootstes op aarde.
Polinesiese Driehoek

[thumb|300px|Die Polinesiese Driehoek is 'n geografiese streek van die [Stille Oseaan met Hawaii (1), Nieu-Seeland (*Aotearoa*, 2) en Paaseiland (*Rapa Nui*, 3) by sy hoeke. In die middel is Tahiti (5), met Samoa (4) in die weste.]]

Die **Polinesiese Driehoek** is 'n gebied in die Stille Oseaan met drie eilandgroepe as sy hoekpunte: Hawaii, Rapa Nui (Paaseiland) en Nieu-Seeland. Die gebied sluit die meeste Polinesiese eilande in behalwe Paaseiland, terwyl Nieu-Seeland net vanweë sy inheemse Polinesiese bevolking, die Maori's, by die driehoek ingereken word. In politieke opsig bestaan die eilande naas Nieu-Seeland uit drie onafhanklike state (Tonga, Samoa en Tuvalu) en nege oorsese gebiede wat oor verskillende grade van selfregering beskik.

Die talle eilandbeskawings in die uitgestrekte driehoek maak almal deel uit van die Polinesiese taalgroep, wat volgens taalwetenskaplikes as deel van die Maleis-Polinesiese taalfamilie geklassifiseer word en sy oorsprong in die Proto-Austronesiese tale van Suidoos-Asië het wat 5&nbsp;000 jaar gelede gepraat is.

Naas hul tale deel die Polinesiërs ook 'n kulturele erfenis wat ou tradisies, kuns, godsdiens, sosiale strukture en wetenskappe insluit. Antropoloë neem aan dat alle moderne Polinesiese beskawings na 'n enkele proto-beskawing herlei kan word wat sowat 35&nbsp;000 tot 40&nbsp;000 jaar gelede deur Maleis-Polinesiese immigrante uit die huidige Indonesië in die Suidelike Stille Oseaan gevestig is.

Die huidige beskawings het hul oorsprong in die Groot Polinesiese Volksverhuising in die eerste eeue na Christus, en die kolonisasie van die eilandgroepe van die Polinesiese Driehoek – 'n gebied wat volgens sy oppervlakte groter is as die vastelande van Noord- en Suid-Amerika – met kano's word as 'n buitengewone seevaartprestasie beskou.

Die sewe Polinesiese hoofbeskawings is gevestig op:
* Nieu-Seeland (Aotearoa in die moderne Māori-taal)
* Hawaii
* Paaseiland (Rapa Nui)
* Marquesas (Te Fenua ‘Enata / Te Henua Kenana)
* Samoa
* Tahiti
* Tonga

Fidji het 'n Melanesiese beskawing wat nogtans beduidende Polinesiese invloede toon. 

## Eksterne skakels 
* *Bernice Pauahi Bishop Museum*
* *Polynesian Cultural Center*
ISO

Die **Internasionale Standaardeorganisasie**, algemeen bekend as **ISO**, is 'n internasionale standaardeliggaam saamgestel uit verteenwoordigers van verskillende nasionale standaardeorganisasies. Dit is op 23 Februarie 1947 gestig en waak wêreldwyd oor industriële en kommersiële standaarde. Hulle hoofkantoor is in Genève, Switserland.

Aangesien ISO se standaarde baie keer deur óf verdrae óf nasionale standaarde wet word, staan hulle as nie-regeringsorganisasie baie sterker as meeste nie-regeringsorganisasies. In praktyk werk ISO as 'n konsortium met sterk skakels met regerings.
Corné Mulder

**Dr. Corné (C.P.) Mulder** (gebore 28 September 1958) is die leier van die Vryheidsfront Plus, asook voorsitter van hul Grondwetlike Komitee. Hy behaal sy B.Iuris graad aan die Potchefstroomse Universiteit vir Christelike Hoër Onderwys in 1980, met Politieke Wetenskap en Internasionale politiek as gekose hoofvakke.

Hy voltooi 'n LLB graad in 1982 met onderskeidings in verskeie vakke.

Daarna het hy navorsing by die Instituut vir Gevorderde Regsstudies van die Universiteit van Londen en die Max-Planck-Instituut für ausländisches öffentliches Recht und Völkerrecht, te Heidelberg, Duitsland gedoen. Hierdie navorsingsperiode was ondersteunend tot die voltooiing van 'n Doktorsgraad in Staatsreg (LLD) wat hy op die ouderdom van 26 in 1984 behaal het.

Nadat hy in 1987 as prokureur van die Hooggeregshof toegelaat is, is hy op 29 Maart 1988 op 29 jarige leeftyd in 'n tussenverkiesing vir die eerste keer as Parlementslid verkies. Hy het die kiesafdeling Randfontein verteenwoordig. 

Hy was in Maart 1994 direk betrokke by die stigting van die Vryheidsfront, en word sedertdien in al die algemene verkiesings herkies as Parlementslid. Hy is 'n lid van die Portefeuljekomitee vir Binnelandse Sake sowel as die Komitee vir Internasionale Betrekkinge (Buitelandse Sake). Hy is in 1999 aangewys as Hoofsweep van die Vryheidsfront. 

Hy verteenwoordig die groepering van 9 kleiner politieke partye in die Parlement op die POA (Parliamentary Oversight Authority) wat die Parlement se hoogste beleidmakende liggaam is. Hy was betrokke by die skryf van die nuwe Grondwet as lid van die Grondwetlike Komitee van die Grondwetlike Vergadering. Hy het na 'n onderhandelingsooreenkoms met die ANC bereik is artikel 185 en artikel 235 van die grondwet wat met selfbeskikking en die regte van groepe handel voorgestel in die grondwetskrywende vergadering wat netso in die grondwet opgeneem is. Hy is deur opposisielede van die parlement aangewys as een van vier verteenwoordigers op die Geregtelike Dienstekommissie. Dit is die kommissie wat regters vir Suid-Afrikaanse howe keur en vir aanstelling voorlê.

Dr. Mulder het uitgebreide buitelandse reise onderneem vir navorsings- en studiedoeleindes, en het 'n belangrike rol gespeel om die VF in lyn met moderne staatkundige ontwikkelings rakende selfbeskikking en minderheidsregte in die wêreld te plaas.

Mulder is getroud met Alma Visser en hulle het twee seuns en twee dogters.

## Verwysings 
## Eksterne skakels 
*
Binne-Hebride

Die **Binne-Hebride** (Engels: ***Inner Hebrides*** Skots-Gaelies: ***Na h-Eileanan a-staigh*** – die binne eilande) is 'n argipel of groep eilande  langs die weskus van Skotland, suidoos van die Buite-Hebride. Dit vorm deel van die Hebride, en soos deur die naam aangedui is die Binne-Hebride nader aan die Skotse kus geleë as die Buite-Hebride. Die Binne-Hebride strek 240&nbsp;km van Skye in die noorde tot by Islay in die suide. Die eilande word deur die Little Minch en die See van die Hebride van die Buite-Hebride geskei. Die Binne-Hebride word tradisioneel in twee groepe verdeel, die Noordelike Binne-Hebride wat in die Hoogland Raad plaaslike bestuur val en die Suidelike Binne-Hebride wat deel vorm van die Argyll en Buteraad.

In klassieke bronne word daar na die eilande verwys as die **Ebudae** of die **Ebudes**. Die hele gebied lok talle toeriste in die somers.

## Eilande 
* Coll
* Colonsay
* Eigg
* Islay
* Jura
* Mull
* Muck
* Raasay
* Rùm
* Skye
* Tiree

Die grootste eilande wat deel vorm van die Binne-Hebride is Skye, Mull, Jura, en Islay.
Daar is ook talle klein, onbewoonde eilande. Een van die onbewoonde eilande, Staffa, is die tuiste van Fingal se grot en basaltkolomme.

Lêer:Staffa beside 14624.JPG|Basaltkolomme op die eiland Staffa.
Lêer:Staffa Fingal's Cave 14712.JPG|Ingang na Fingal se grot, 2004

## Verwysings
The Strokes

**The Strokes** is 'n Amerikaanse musiekgroep wat in 1998 gevorm het en bekendheid verwerf het in die vroeë 2000's. Ná die vrystelling van hul debuutalbum, *Is This It* in 2001, het vele kritici die groep geprys as die "redders van rock". *NME* het *Is This It* hul album van die jaar gemaak. Sedertdien het die groep 'n groot aanhangerstal, veral in die VSA, Ierland, die VK en Australië.

## Diskografie 
### Studio-albums 
**Is This It* (2001)
**Room on Fire* (2003)
**First Impressions of Earth* (2006)
**Angles* (2011)
**Comedown Machine* (2013)
**The New Abnormal* (2020)

## Toekennings en nominasies 
### 2002 
**Toekennings**
*ASCAP Pop-toekennings – College Vanguard-toekenning
*BRIT-toekennings – Beste Internasionale Groep
*Meteor Ireland Music-toekennings – Beste Internasionale Album (*Is This It*)
*NME-toekennings – Beste Album (*Is This It*), Groep van die Jaar, Beste Nuwe Groep

**Nominasies**
*MTV Video Music-toekennings – MTV2-toekenning (*Last Nite*)
*MTV Europe Music-toekennings – Beste Nuwe Groep
*Q-toekennings – Beste Lewendige Groep

### 2003 
**Nominasies**
*NME-toekennings – Beste Internasionale Groep

### 2006 
**Toekennings**
*NME-toekennings – Beste Internasionale Groep

**Nominasies**
*MTV Europe Music-toekennings – Beste Rock Groep

### 2007 
**Nominasies**
*NME-toekennings – Beste Internasionale Groep

## Members 
* Julian Casablancas - Voorsanger, liriekeskrywer
* Nick Valensi - Kitaar
* Albert Hammond, Jr. - Kitaar
* Nikolai Fraiture - Baskitaar
* Fabrizio Moretti - Tromme

## Verwysings 
## Eksterne skakels 
*Amptelike Webtuiste
*MySpace
*NME-kunstenaarbladsy
*Guardian Unlimited biografie van 16 December 2001
Skulpromp

Die **skulpromp** is 'n vervaardigingstegniek waar die romp van die vaartuig (motor of vliegtuig) die strukturele lading van die vaartuig dra. Dit staan in teenstelling met die interne raamwerk (onderstel) wat dan met 'n nie-lasdraende romp bedek word. Die skulpromp is in die 1930's vir die eerste keer in vliegtuigvervaardiging aangewend. 'n Verwante tegniek in motorvervaardiging is waar die motorvoertuig se onderstel en die romp in 'n enkele eenheid geïntegreer word eerder as om 'n afsonderlike romp op die raamwerk te bou. Hierdie vervaardigingstegniek is vandag die oorheersende metode in motorvoertuigvervaardiging.
duimnael|alt=Deperdussin Monocoque|Uitstekende voorbeeld van 'n skulpromp
## Vliegtuie 
Vroeë vliegtuie is almal op 'n interne raamwerk gebou wat tipies uit hout of staalbuise bestaan het, wat dan oorgetrek is met doek om 'n gladde oppervlak te vorm. Verskillende materiale is gebruik; sommige bouers het plaatmetaal of laaghout vir die rompbedekking gebruik. Al hierdie vroeëre ontwerpe het egter staatgemaak op die beginsel van lasdraende strukture met aparte rompbekleding.

In 1916 het *Luft-Fahrzeug-Gesellschaft* van Duitsland hulle *Roland C.II* bekendgestel wat 'n romp gehad het wat uit gebuigde laaghout bestaan het en beide die buitenste bekleding en die lasdraende struktuur uitgemaak het. Dit het die vliegtuig besonder sterk gemaak vergeleke met ander ontwerpe van dié tydperk al was dit nogal swaar gewees. Soortgelyke ontwerpe is ook deur Pfalz Flugzeugwerke vervaardig wat aanvanklik die Roland onder lisensie vervaardig het.

Teen die laat 1920's het die prys van aluminium (spesifiek "duralumin") beduidend gedaal en het baie vervaardigers begin om dit te gebruik om die interne raamwerk te vervang en in sommige gevalle ook die bekleding. 'n Klassieke ontwerp van so 'n ontwerp was die *Ford Trimotor* wat die ou struktuur behou het met nuwe materiale. Die struktuur van die vliegtuig het bestaan uit vakwerk bestaande uit aluminiumbalke met 'n dun laag aluminiumbedekking wat met klinknaels daarop vasgemaak is.

Met die verskyning van hierdie ontwerpe het dit gou duidelik geword dat die romp self oor strukturele eienskappe beskik het. Met voldoende dikte sou 'n mens met die interne raamwerk kon wegdoen. 'n Dikker bekleding alleen sou egter steeds te swaar wees. Met 'n dunner ykmaat sou mens met die nodige buigings en kurwes ook 'n sterk genoeg struktuur skep om verskeie soorte ladings te kon dra.

Hierdie ontwikkeling saam met groter enjinkraglewering en meer aandag wat geskenk is aan vaartbelyning om vinniger vliegtuie te bou het 'n baie stewiger romp vereis om ondersteuning te bied teen die vinnigvloeiende lug. Die verhoogde wringweerstand was ook belangrik om aero-elastiese probleme te vermy in die oorgang vanaf die goed-ondersteunde tweedekkervliegtuigkonstruksie. 'n Uitstekende vroeë voorbeeld van 'n ontwerp waar hierdie probleme aangespreek is, was die Douglas DC-3.
Burschenschaft

Die **Burschenschaft** is 'n Duitse studentekorps (histories-tradisionele vereniging van studente en voormalige studente) in Duitsland, Oostenryk en Chili. Daar is twee groot sambreelorganisasies: Die *Duitse Burschenschaft* (Duitse naam: *Deutsche Burschenschaft* of kort *DB*) en die *Nuwe Duitse Burschenschaft* (Duitse naam: *Neue Deutsche Burschenschaft* of kort *Neue DB*) wat 'n afsondering van die Duitse *Burschenschaft* uit die jaar 1996 is. Benewens die twee verbande is daar enkele *Burschenschaften* buite die sambreelorganisasie en enkele *Burschenschaften* in ander organisasies wat nie vergelykbaar met die *Burschenschaften* binne die *DB* is nie. Die *Burschenschaften* verteenwoordig net 'n minderheid van tussen 15 en 20 persent van alle Duitse studentekorps.

Die *DB* erken die beginsels van die sogenaamde *Urburschenschaft* wat in 1815 in Jena gestig ist. Die *Urburschenschaft* het hom ná die Vryheidsoorloë teen die Napoleontiese Frankryk vir die stigting van 'n vrye nasionale Duitse eenheidstaat beywer. 

In Suid-Afrika is daar 'n vereniging van ou *Burschenschafter* in Pretoria. Die voorsitter is ingenieur Wulf Rüsch.

## Kritiek 
Alhoewel die *Burschenschaften* hulle wortels in die demokratiese en sosiale bewegings van die vroeë 19de eeu het, is die korps vanaf die middel van die 19de eeu deur 'n reaksionêre en nasionalistiese ideologie gekenmerk. In die 1930's was talle *Burschenschafters* aanhangers van die Nazi-bewind.

Die tipiese rituele soos studenteduelle en biersuip weerspieël die tradisionele korpsgees en die hiërargiese struktuur van die *Burschenschafter*-beweging. Anti-demokratiese, rassistiese en seksistiese houdings is kenmerkend vir die verregse wêreldbeskouing van talle *Burschenschaften*. Vanweë hul kontakte met verregse Neonazi-partye soos die Nasionaal-Demokratiese Party van Duitsland (NPD) en die Duitse Volksunie (DVU) word die aktiwiteite van enkele studentekorps deur die Binnelandse Veiligheidsdiens van Duitsland (*Bundesverfassungsschutz*) dopgehou.

## Verwysings 
## Eksterne skakels 
* Die webwerf van die Duitse Burschenschaft (Duits en Engels)
* Die webwerf van die Nuwe Duitse Burschenschaft (Duits)
* Die webwerf van die Alliansie van die Chileense Burschenschaften (Duits)
Hooglandgrensbreuk

[duimnael|regs|250px|[Loch Lomond, waardeur die Hooglandgrensbreuk loop.]]
Die **Hooglandgrensbreuk** (Engels: *Highland Boundary Fault*) is ’n geologiese breuk wat Skotland oorkruis van Arran en Helensburgh aan die weskus tot by Stonehaven in die ooste. Dit vorm die grens tussen twee duidelik onderskeibare fisiografiese gebiede: die Skotse Hoogland en die Skotse Laagland, maar op baie plekke is dit slegs herkenbaar as ’n verandering in topografie. 

Die breuk loop van suidwes na noordoos, van Lochranza op Arran, deur die Isle of Bute, en deur die suidoostelike dele van die Cowal- en Rosneathskiereiland soos dit in die Firth of Clyde oploop. Dit bereik die kus naby Helensburgh en loop dan verder deur Loch Lomond tot by Aberfoyle,  dan Callander, Comrie en Crieff. Dit vorm dan die noordgrens van die Dal van Strathmore en bereik die Noordsee net noord van Stonehaven naby die ruïnes van die Kapel van Sint Marie en Sint Nathalan. Noord en wes van die breuk lê die harde Prekambriese en Kambriese metamorfe gesteentes: mariene neerslae wat metamorfose na skis, filliet en skalies ondergaan het. Suid en oos van die breuk is daar Ou Rooi Sandsteen-konglomerate en sandsteensoorte: sagter afsettingsgesteentes uit die geologiese periodes Devoon en Karboon.

Die Hooglandgrensbreuk was aktief tydens die Caledoniese Orogenese (bergvorming), ’n tektoniese botsings wat van die Middel-Ordovisium tot Middel-Devoon (520 tot 400&nbsp;miljoen jaar gelede) plaasgevind het tydens die sluiting van die Iapetus-oseaan. Die breuk het veroorsaak dat die Midland Valley met tot 4&nbsp;000&nbsp;meter gedaal het, met ’n daaropvolgende vertikale beweging. Die vroeëre vertikale beweging is later vervang met ’n horisontale skuifskeur. ’n Aanvullende breuk, die Southern Upland-breuk, vorm die suidelike grens van die Sentrale Laagland. 

## Verwysings
Jökulsárlón

duimnael|regs|250px|Die Jökulsárlón met die gletsermond aan die linkerkant duimnael|regs|250px|'n Ysblok op die nabygeleë strand

**Jökulsárlón** (afgelei van Yslands *jökulsá* "gletserrivier" en *lón* "strandmeer") is die bekendste en grootste van Ysland se gletsermere in die suidooste van die land. Die meer is aan die suidelike kant van die Vatnajökull-gletser tussen die Nasionale Skaftafellpark en Höfn, die administratiewe sentrum van Suidoos-Ysland, geleë. Met 150 meter is die meer die derde diepste in Ysland.

Die gletsermeer het eers in die 20ste eeu ontstaan nadat aardbewegings die Breiðamerkurjökull-gletserrivier se toegang tot die see afgesny het. Volgens geoloë kan die rivierloop in die toekoms deur nuwe aardbewegings moontlik weer herstel word. Die meer
sal dan uitdroog.

Die Jökulsárlón is tans vanweë sy drywende ysberge, wat van die Breiðamerkurjökull se gletsertong wegbreek en hoogtes van tot by 15 meter bereik, een van die belangrikste toeriste-trekpleisters in Suidoos-Ysland. Die wye spektrum van kleurskakerings strek van grys en swart tot by ysblou. Die blou kleur word deur verskillende kristale en hul ligrefleksie veroorsaak, terwyl vulkaanas aan sommige ysberge 'n donker vooroms gee.

Die fauna van die gebied word deur die *skúa* of groot roofmeeu, wat in Junie en Julie naby die Jökulsárlón nes maak, en die meer se seehonde oorheers.

Digby die gletsermeer oorspan 'n brug die gletserrivier Jökulsá á Breiðamerkursandi. Die brug maak deel uit van die Yslandse ringpad *Hringvegur* wat langs die kuslyn van die land en ook langs die Jökulsárlón loop. As gevolg van die Atlantiese Oseaan se branders en die gepaardgaande erosie van die kus loop die brug gevaar om onderspoel te word. In hierdie geval sou die gletsermeer deur die natuurkragte in 'n oseaanbaai omskep word.

Die dramatiese natuurlandskap het naas talle fotograwe ook die rolprentbedryf al verskeie kere gelok, en die gletsermeer het as natuurlike agtergrond in rolprente soos *James Bond – A View To A Kill*, *James Bond – Die Another Day*, *Tomb Raider*, *Beowulf and Grendel* en *Batman Begins* gedien.